Source: http://inatsisit.gl/lov?rid=%7B77183075-5C4B-46E8-8A6A-F4BBBB2976C6%7D
Timestamp: 2019-10-20 11:49:40+00:00

Document:
Kalaallit Nunaanni eqqumiitsuliortut atuarfiat pillugu Landstingip inatsisaa nr. 6, 21. oktober 1980-imeersoq
§ 1. Eqqumiitsuliortut atuarfiata siunertaraa eqqumiitsuliortarnerup ineriartortinneqarnera siuarsassallugu.
§ 2. Eqqumiitsuliortut atuarfiata inuit eqqumiitsuliornermut piginnaassusillit soqutigisallillu periarfissinniassavai piginnaassutsiminnik taakkuninnga ineriartortitsinissaannut eqqumiitsuliornerminnillu pitsaanerulersitsinissaannut periarfissinniassallugit.
§ 3. Eqqumiitsuliortut atuarfiat sivikitsunik sivisunerusunilluunniit kursusersitsinernik neqerooruteqartartussaavoq §§-ni 1-imi 2-milu aalajangersakkanik naammassinnittussanik.
Imm. 2. Aammattaaq eqqumiitsuliortut atuarfiat assassorluni eqqumiitsuliornermik kursuseqartitsinissamut neqerooruteqarsinnaavoq.
Imm. 3. Atuarfiup ingerlassaanut allanut naapertuuttumik annertussusilimmik ininik allanillu atortussanik eqqumiitsuliortunut namminiivillutik suliaqartur nut atugassiisinnaavoq.
§ 4. Kalaallit Nunaanni Namminersornerullutik Oqartussat eqqumiitsuliornernut, atuartitsinermut atuarfiullu ingerlanneqarneranut pisortaasussamik suliassanut aki sussaassuseqartussamik atorfinitsitsissapput.
§ 5. Landstyrip Kultureqarnermut Atuartitsinermullu ilaasortaatitaata atuarfiup iluani aqutsineq pillugu erseqqinnerusumik maleruagassiat aalajangersassavai.
§ 6. Eqqumiitsuliortut atuarfianni qanoq-iliuusissat atuartitsinissallu pilersaarusiornerat landsstyrip kultureqarnermut atuartitsinermullu ilaasortaatitaata aalajangersassavai, aammalu taassuma atuarfiup ilinniartitsisuinik sulisuinillu allanik atorfinitsitsisarneq soraarsitsisarnerlu pillugit erseqinnerusumik aalajangersakkat aalajangersassallugit.
§ 7. Inatsit una 1. januar 1981-imiit atuutilissaaq.
Ulloq 21. oktober 1980

References: § 1

§ 2

§ 3

§ 4

§ 5

§ 6

§ 7